CELEX: 32014R1215
Language: fi
Date: 2014-11-11 00:00:00
Title: Komission täytäntöönpanoasetus (EU) N:o 1215/2014, annettu 11 päivänä marraskuuta 2014 , tiettyjen tavaroiden luokittelusta yhdistettyyn nimikkeistöön

14.11.2014   
            
            
               FI
            
            
               Euroopan unionin virallinen lehti
            
            
               L 329/11
            
         KOMISSION TÄYTÄNTÖÖNPANOASETUS (EU) N:o 1215/2014,
   annettu 11 päivänä marraskuuta 2014,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               On aiheellista säätää, että sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia, voidaan käyttää neuvoston asetuksen (ETY) N:o 2913/92 (2) 12 artiklan 6 kohdan mukaisesti vielä tietyn ajan. Mainitun ajan olisi oltava kolme kuukautta.
            
         
               (5)
            
            
               Tullikoodeksikomitea ei ole antanut lausuntoa puheenjohtajansa asettamassa määräajassa,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Sitovia tariffitietoja, jotka eivät ole tässä asetuksessa vahvistettujen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan tämän asetuksen voimaantulosta.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 11 päivänä marraskuuta 2014.
      
         
            Komission puolesta,
         
         
            puheenjohtajan nimissä
         
         Heinz ZOUREK
         
            Verotuksen ja tulliliiton pääosaston pääjohtaja
         
      
   
   
      (1)  EYVL L 256, 7.9.1987, s. 1.
   
      (2)  Neuvoston asetus (ETY) N:o 2913/92, annettu 12 päivänä lokakuuta 1992, yhteisön tullikoodeksista (EYVL L 302, 19.10.1992, s. 1).
   
      LIITE
      
                  Tavaran kuvaus
               
               
                  Luokittelu
                  CN-koodi
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Aurinkopaneeli, jonka mitat ovat noin 2 × 2 m ja jossa on 25 samansuuntaisesti asennettua ja kerääjäputken kautta toisiinsa liitettyä lasista tyhjiöputkea. Kussakin tyhjiöputkessa on kaksi samankeskistä putkea, joissa on lämmönsiirtoainetta. Kunkin putken sisäpinta on päällystetty absorptiopinnoitteella.
                  Putken sisäpinta absorboi aurinkoenergiaa, joka muunnetaan lämpöenergiaksi. Sen jälkeen lämpö siirretään lämmönsiirtoaineeseen, joka muuttuu kaasuksi, nousee ja siirtää lämmön kerääjäputkeen (kuparinen keräinputkisto).
                  Tämän jälkeen lämpö siirretään kerääjäputkesta vesisäiliöön putkistojärjestelmällä, jossa säätimellä ohjattava pumppu kierrättää lämmönsiirtoainetta.
                  Pumppu, säädin, putkistojärjestelmä ja vesisäiliöt eivät ole mukana esitettäessä tavaraa tullille.
                  Aurinkopaneelia käytetään aurinkoenergialla toimivissa vedenlämmitysjärjestelmissä, ja se on tarkoitettu asennettavaksi katolle.
               
               
                  8419 19 00
               
               
                  Luokittelu määräytyy yhdistetyn nimikkeistön 1 yleisen tulkintasäännön, 2 yleisen tulkintasäännön a alakohdan ja 6 yleisen tulkintasäännön sekä CN-koodien 8419 ja 8419 19 00 nimiketekstien mukaan.
                  Aurinkopaneelilla katsotaan olevan täydellisen tai valmiin tavaran (vedenlämmittimen) olennaiset ominaisuudet, koska siinä on kaikki lämmön synnyttämiseen tarvittavat komponentit. Puuttuvia komponentteja käytetään lämmön siirtämiseen ja veden varastointiin. Näin ollen luokittelu alanimikkeen 8419 90 85 vedenlämmittimen osaksi ei tule kyseeseen.
                  Koska aurinkopaneeli muuntaa aurinkoenergian lämmöksi, sitä ei voida pitää pelkkänä alanimikkeen 8419 50 lämmönsiirtimenä (ks. harmonoidun järjestelmän selitykset, nimike 8419, I kohta, B alakohta).
                  Sen vuoksi aurinkopaneeli luokitellaan CN-koodiin 8419 19 00 muuksi kuin sähköllä toimivaksi vedenkuumennuslaitteeksi tai kuumavedenvaraajaksi (ks. harmonoidun järjestelmän selitykset, nimike 8419, I kohta, viimeinen kappale).